Høye Tatra

Høye Tatra  (slovakisk og tsjekkisk: Vysoké Tatry, polsk: Tatry Wysokie) er en fjellkjede i Tatrafjellene på grensen mellom Polen og Slovakia i Karpatene. 
Vysoké Tatry blir ofte forbindet med vintersportsstedet Štrbské Pleso ligger i sørskråningen ved foten av fjellene. Nordøst for fjellene ligger det polske vintersportsstedet Zakopane.

Høye Tatra består av en 26 km lang fjellkam med en rekke sidekammer. Hovedkammen faller ingen steder under 1900 meter. De høyeste toppene når over 2600 meter. Disse toppene er også de høyeste i Karpatene.

To tredjedeler av Høye Tatra ligger i Slovakia, mens en tredjedel hører til Polen. I begge land har fjellområdet status som nasjonalpark. Skoggrensen ligger rundt 1500 moh.

 Fjelltopper 
Tabellen viser de ti fjelltoppene i Høye Tatra med høyest primærfaktor. Åtte av disse fjelltoppene ligger i Slovakia, og to (nr 4 og nr 9) ligger på grensen mellom Polen og Slovakia. Slovakiske navneformer er benyttet for toppene og skarene i Slovakia, mens polske navneformer er benyttet for de to grensetoppene med tilhørende skar. Tabellens høydeangivelser er hentet fra de seneste utgavene av tilgjengelige kart.Vysoké Tatry, turistkart 113, 1:50 000, VKÚ, Harmanec, 2012.Moravská brána a Oderské vrchy, turistkart 60, 1:50 000, VKÚ, Harmanec, 2002.Joe Hlaváček: Podrobný plán Vysokých Tater, 1:25 000, Praha, 1975 (onlinekopi 2011 ). 

 Nr.  Fjelltopp  Høyde (moh.)  Referansesadel  Sadelhøyde (moh.)  Primærfaktor (m)   1  Gerlachovský štít  2655  ved Vysoká øst for den mähriske port  302  2353 2  Lomnický štít  2634  Svišťové sedlo  2192  442 3  Kriváň  2494  Nižné Kôprovské sedlo  2120  374 4  Świnica  2301  Niżnia Czarna Ławka  1950  351 5  Vysoká  2560  Východná Železná brána  2255  305 6  Ľadový štít  2627  Ľadové sedlo  2341  286 7  Bradavica  2476  Poľský hrebeň  2200  276 8  Hrubý vrch  2428  sedlo Špára  2176  252 9  Mięguszowiecki Szczyt Wielki  2438  Żabia Przełęcz  2225  213 10  Končistá  2538  sedlo pod Drúkom  2333  205

 Referanser 

 Eksterne lenker 

 Die Hohe Tatra, viersprachiges Wörterbuch der Berg- und Flurnamen (tysk, ungarsk, polsk, slovakisk)
 Vysoké Tatry Apexguide (slovakisk)

Kategori:Tatrafjellene